CELEX: 62019CA0744
Language: hu
Date: 2021-01-14 00:00:00
Title: C-744/19. sz. ügy: A Bíróság (kilencedik tanács) 2021. január 14-i ítélete – Európai Bizottság kontra Olasz Köztársaság (Tagállami kötelezettségszegés – 2013/59/Euratom irányelv – Az ionizáló sugárzás miatti sugárterhelésből származó veszélyekkel szembeni védelmet szolgáló alapvető biztonsági előírások – 106. cikk – Az előírt határidőn belüli átültetés elmulasztása)

2021.3.8.   
            
            
               HU
            
            
               Az Európai Unió Hivatalos Lapja
            
            
               C 79/14
            
         
      A Bíróság (kilencedik tanács) 2021. január 14-i ítélete – Európai Bizottság kontra Olasz Köztársaság
      (C-744/19. sz. ügy) (1)
      
      (Tagállami kötelezettségszegés - 2013/59/Euratom irányelv - Az ionizáló sugárzás miatti sugárterhelésből származó veszélyekkel szembeni védelmet szolgáló alapvető biztonsági előírások - 106. cikk - Az előírt határidőn belüli átültetés elmulasztása)
      (2021/C 79/17)
      Az eljárás nyelve: olasz
      
         Felek
      
      
         Felperes: Európai Bizottság (képviselők: T. Tricot és G. Gattinara, meghatalmazottak)
      
         Alperes: Olasz Köztársaság (képviselők: G. Palmieri meghatalmazott, segítője: C. Colelli, avvocato dello Stato)
      
         Rendelkező rész
      
      
                  1)
               
               
                  Az Olasz Köztársaság – mivel az előírt határidőn belül nem fogadta el az ahhoz szükséges törvényi, rendeleti és közigazgatási rendelkezéseket, hogy teljes egészében megfeleljen az ionizáló sugárzás miatti sugárterhelésből származó veszélyekkel szembeni védelmet szolgáló alapvető biztonsági előírások megállapításáról, valamint a 89/618/Euratom, a 90/641/Euratom, a 96/29/Euratom, a 97/43/Euratom és a 2003/122/Euratom irányelv hatályon kívül helyezéséről szóló, 2013. december 5-i 2013/59/Euratom tanácsi irányelvnek, és mivel nem közölte az Európai Bizottsággal az ezen irányelv által szabályozott jogterületen az adott esetben elfogadott belső jogi rendelkezések szövegét – nem teljesítette az említett irányelv 106. cikkének (1) és (3) bekezdéséből eredő kötelezettségeit.
               
            
                  2)
               
               
                  A Bíróság az Olasz Köztársaságot kötelezi a költségek viselésére.
               
            
         (1)  HL C 399., 2019.11.25.